نیشنل میڈیکل کمیشن

نیشنل میڈیکل کمیشن ، جسے مختصراً این ایم سی کہا جاتا ہے، بھارت کا ایک قانونی ادارہ ہے جو طبی تعلیم، طبی پیشہ ورانہ افراد، اداروں اور تحقیق کو منظم کرتا ہے۔ یہ ادارہ 25 ستمبر 2020 کو قائم کیا گیا اور اس نے میڈیکل کونسل آف انڈیا کی جگہ لی۔

 تاریخ 
این ایم سی کو 2019ء میں ایک آرڈیننس کے ذریعے عارضی طور پر قائم کیا گیا اور پھر بھارتی پارلیمنٹ نے 8 اگست 2019ء کو اسے مستقل قانون کا درجہ دیا۔

یہ کمیشن طبی قابلیتوں کو تسلیم کرنے، طبی اداروں کو منظوری دینے، طبی ماہرین کو رجسٹر کرنے اور بھارت میں طبی انفراسٹرکچر کا جائزہ لینے جیسے امور کی ذمہ داری انجام دیتا ہے۔

 اہم ذمہ داریاں 
 طبی تعلیم اور تحقیق کا معیاری سطح پر تحفظ۔
 طبی اداروں کی منظوری اور طبی ماہرین کی رجسٹریشن۔
 نیٹ (NEET) امتحان کے نصاب کو منظور کرنا۔
 ایم بی بی ایس نصاب میں اصلاحات۔

 متنازع فیصلے 
این ایم سی نے چند اہم مضامین، جیسے طب رئوی اور ہنگامی طب (ایمرجنسی میڈیسن) کے موضوع کو کو ایم بی بی ایس کے نصاب سے نکال دیا، جس پر تنقید کی گئی۔

 حوالہ جات 

زمرہ:2020ء میں قائم ہونے والے حکومتی شعبے
زمرہ:بھارت میں طبی تعلیم
زمرہ:دہلی میں واقع تنظیمیں
زمرہ:وزارت صحت اور خاندانی بہبود